Diari Oficial de la Generalitat Valenciana


Sumari del DOGV 7848, del 10-08-2016 (2016/5901)

Informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 70 del pla general.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7848

Data del DOGV
:   10-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5901


Data del document
:   20-07-2016

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 70 del pla general. [2016/5901]  
La Junta de Govern de la Ciutat de Gandia ?en qualitat d'Òrgan Ambiental i Territorial Municipal, en virtut de Decret 2016/4019- en sessió ordinària celebrada el 18 de juliol de 2016, vista la proposta del president de la comissió tècnica de suport a aquest òrgan de 5 de juliol, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 70 del Pla General de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, ni influir en altres plans o programes i, per tant, no tenir incidència en el model territorial vigent del municipi, ni suposar afecció sobre elements del patrimoni natural i cultural, amb la fi de continuar la tramitació de l'expedient conforme a la normativa urbanística.  
La 70a. MOE PG consisteix a qualificar la parcel·la confrontant amb l'IES Ausiàs March, amb referència cadastral 4678830FA6851R9024BV, com a xarxa primària d'equipaments comunitaris amb ús educatiu, i suposa la reversió parcial de la 55a. MOE PG.  
El document inicial estratègic (DIE) planteja tres alternatives i opta inicialment per la número 2, que abasta aquesta parcel·la i altra situada en el sector IV Barranc, però desprès del període de consultes i sobre la base dels informes rebuts s'adapta l'esborrany de modificació del planejament a l'alternativa 1 centrada únicament en la parcel·la situada junt a l'institut.  
S'efectua consulta a l'Àrea d'Infraestructures de la Conselleria d'Educació, Investigació, Cultura i Esport, al Servei d'Ordenació del Territori de la Conselleria d'Habitatge, Obres Públiques i Vertebració del Territori, i a l'Associació de mares i pares d'alumnes de l'IES Ausiàs March.  
El cap del Servei d'Ordenació del Territori de la Conselleria d'Habitatge, Obres Públiques i Vertebració del Territori emet informe pel qual conclou que la parcel·la confrontant amb l'IES Ausiàs March no està afectada i, per tant, és compatible amb el PATRICOVA. Mentre que la parcel·la situada a la unitat d'execució Riu Sant Nicolau, sector IV Barranc sí que està afectada per risc d'inundabilitat i, per tant, serà l'Ajuntament el responsable d'analitzar la seua vulnerabilitat segons l'ús que li assigne (que una vegada es concrete haurà de ser objecte d'un nou anàlisi per aquest Servei), i de senyalitzar la zona com inundable amb la suspensió d'usos en casos de predicció de pluges.  
Rebut l'informe desfavorable de la cap de Servei d'Infraestructures de la Conselleria d'Educació, Investigació, Cultura i Esport, així com l'ofici del cap del Servei d'Ordenació del Territori de la Conselleria d'Habitatge, Obres Públiques i Vertebració del Territori, pel qual trasllada l'informe emés per la cap de Servei d'Infraestructures de la Conselleria d'Educació, Investigació, Cultura i Esport, i ratifica la necessitat d'adscriure la parcel·la cadastral 8058192QT2440D1775KE a la xarxa primària, els tècnics municipals emeten informe en el qual indiquen que es desisteix de sol·licitar que s'eximisca l'ús educatiu de la parcel·la de la zona 2 i es rectifica el projecte de modificació perquè figure la parcel·la objecte de l'expedient com xarxa primària, i al temps modifiquen les normes urbanístiques per a contemplar les exigències del Decret 104/2014 en la Norma 33, Xarxa primària, en lloc de la Norma 27, Dotacions comunitàries.  
El DIE exposa que la modificació pretesa, de residencial a educatiu no causarà efectes sobre el medi ambient ni sobre elements estratègics del territori. Tot al contrari, millorarà l'entorn del barri (caracteritzat per edificis en altura resultat de l'eixample de la ciutat cap a l'oest produït a finals dels anys 50, principis dels 60) atès que es preveu destinar la parcel·la a usos esportius on els volums edificatoris seran mínims (front a les 6 altures que es podrien alçar de mantenir l'ús residencial). Pel caràcter urbà del sòl, no existeixen característiques naturals especials, ni efectes sobre el patrimoni cultural, no afecta cap àmbit amb rang de protecció reconegut, si bé es recomanarà a la Conselleria d'Educació que a l'hora de redactar el projecte de millora de l'institut respecte las línies arquitectònics d'aquest edifici de finals dels anys 30 del segle XX. Per tant, podem concloure que amb aquest canvi d'ús no es superen valors límits de qualitat ambiental atès que es redueix l'edificabilitat.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
De conformitat amb el Decret 2016/4019, la resolució d'informe ambiental s'haurà de publicar en la pàgina web municipal www.gandia.org.  
  
Gandia, 20 de juliol de 2016.- El secretari general del Ple (R. Conselleria de Presidència 13.12.2012, DOCV 26.12.2012): Lorenzo Pérez Sarrión.